ข้อบังคับตำบลหนองบุนนากข้อบังคับตำบลหนองบุนนากเรื่องการควบคุมสถานที่จำหน่ายอาหารและสถานที่สะสมอาหาร พ.ศ. ๒๕๓๙[๑] โดยที่เป็นการสมควรออกข้อบังคับตำบลเรื่อง การควบคุมสถานที่จำหน่ายอาหารและสะสมอาหารอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๔๐แห่งพระราชบัญญัติการสาธารณสุข พ.ศ. ๒๕๓๕ กฎกระทรวง ฉบับที่ ๒ (พ.ศ. ๒๕๓๖)ออกตามความในพระราชบัญญัติการสาธารณสุข พ.ศ. ๒๕๓๕ ประกาศกระทรวงสาธารณสุข ที่๑/๒๕๓๕ เรื่อง แต่งตั้งเจ้าพนักงานสาธารณสุขตามพระราชบัญญัติการสาธารณสุข พ.ศ.๒๕๓๕ ลงวันที่ ๒๕ สิงหาคม ๒๕๓๕องค์การบริหารส่วนตำบลหนองบุนนากตราข้อบังคับนี้โดยคำแนะนำและยินยอมของสภาองค์การบริหารส่วนตำบลหนองบุนนากและโดยอนุมัติของนายอำเภอหนองบุนนาก ดังต่อไปนี้ข้อ ๑ ข้อบังคับนี้เรียกว่า ข้อบังคับตำบลหนองบุนนากเรื่อง การควบคุมสถานที่จำหน่ายอาหารและสถานที่สะสมอาหาร พ.ศ. ๒๕๓๙ข้อ ๒ ให้ใช้ข้อบังคับนี้นับแต่วันที่ได้รับประกาศโดยเปิดเผยที่สำนักงานสุขาภิบาลแล้ว๗ วันข้อ ๓ ให้ใช้บังคับนี้เจ้าพนักงานท้องถิ่น หมายความว่าประธานกรรมการการบริหารองค์การบริหารส่วนตำบลหนองบุนนากเจ้าพนักงานสาธารณสุข หมายความว่าหัวหน้าส่วนสาธารณสุของค์การบริหารส่วนตำบลหนองบุนนากสถานที่จำหน่ายอาหาร หมายความว่า อาคาร สถานที่หรือบริเวณใด ๆที่มิใช่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จและจำหน่ายให้ผู้ซื้อสามารถบริโภคได้ทันทีทั้งนี้ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภคณ ที่นั้น หรือนำไปบริโภคที่อื่นก็ตามสถานที่สะสมอาหาร หมายความว่า อาคาร สถานที่หรือบริเวณใด ๆที่มิใช่หรือทางสาธารณะที่จัดไว้สำหรับเก็บอาหารอันมีสภาพเป็นของสดหรือของแห้งหรืออาหารในรูปลักษณะอื่นใดซึ่งผู้ซึ่งต้องนำไปทำประกอบ หรือปรุงเพื่อบริโภคในภายหลังข้อ ๔ ห้ามมิให้บุคคลใดจัดตั้งหรือใช้สถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรและมิใช่เป็นการขายของในตลาดเป็นที่จำหน่าย ทำประกอบ ปรุง เก็บ หรือสะสมอาหารในเขตองค์การบริหารส่วนตำบลเว้นแต่ได้รับอนุญาตจากเจ้าพนักงานท้องถิ่นถ้าสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่นเพื่อขอรับหนังสือรับรองแจ้งก่อนการจัดตั้งข้อ ๕ ผู้ใดมีความประสงค์จะตั้งหรือใช้สถานที่จำหน่ายอาหารหรือสะสมอาหารเป็นที่จำหน่ายทำ ประกอบ ปรุง เก็บหรือสะสมอาหารให้ยื่นเรื่องราวขอรับใบอนุญาตหรือขอรับหนังสือรับรองการแจ้งต่อเจ้าพนักงานท้องถิ่นตามแบบกำหนดไว้กับต้องเสียค่าธรรมเนียมใบอนุญาตหรือหนังสือรับรองการแจ้งตามอัตราค่าธรรมเนียมท้ายข้อบังคับนี้ข้อ ๖ ใบอนุญาตหรือหนังสือรับรองการแจ้งฉบับหนึ่งๆ ให้มีอายุหนึ่งปีนับแต่วันที่ออกใบอนุญาตข้อ ๗ ใบอนุญาตหรือหนังสือรับรองการแจ้งฉบับหนึ่งใช้ได้สำหรับการค้างประเภทเดียวและสำหรับสถานที่แห่งเดียวถ้าในสถานที่และเจ้าของเดียวกันประกอบค้าหลายประเภทให้เรียกเก็บค่าธรรมเนียมที่มีอัตราค่าธรรมเนียมเต็มอัตราแต่เพียงประเภทเดียวส่วนประเภทอื่นเก็บค่าธรรมเนียมแต่เพียงกึ่งหนึ่งของอัตราปกติในกรณีใบอนุญาตหรือหนังสือรับรองการแจ้งสูญหายถูกทำลาย หรือชำรุดในสาระสำคัญให้ผู้รับใบอนุญาตหรือหนังสือรับรองการแจ้งยื่นคำร้องขอรับใบแทนใบอนุญาตหรือใบแทนหนังสือรับรองการแจ้งภายในสิบห้าวันนับแต่วันที่ได้รับทราบถึงการสูญหายถูกทำลาย หรือชำรุด เมื่อผู้ถือใบขออนุญาตขอย้ายจากสถานที่ที่ได้รับอนุญาตหรือจำเป็นต้องขอเปลี่ยนตัวผู้ถือใบอนุญาตหรือผู้แจ้งประสงค์จะเลิกกิจการหรือโอนการดำเนินการให้บุคคลอื่น ให้แจ้งเจ้าพนักงานท้องถิ่นเมื่อพนักงานท้องถิ่นพิจารณาเห็นสมควร ก็อนุญาตได้ข้อ ๘ ผู้ได้รับใบอนุญาตหรือหนังสือรับรองการแจ้งตามความในข้อ๖ ต้องปฏิบัติ ดังต่อไปนี้(๑)ต้องดูแลรักษาสถานที่ให้ถูกสุขลักษณะอยู่เสมอ(๒)ต้องมีที่รองรับมูลฝอยและสิ่งปฏิกูล อันได้สุขลักษณะและห้ามมิให้ทิ้งมูลฝอยและสิ่งปฏิกูลในที่อื่นนอกจากที่รองรับมูลฝอยและสิ่งปฏิกูลที่จัดไว้(๓)ต้องมีแสงสว่างและทางระบายลมพอตามความเห็นชอบเจ้าพนักงานสาธารณสุข(๔)ต้องมีน้ำสะอาดไว้ใช้ให้พอ(๕)ต้องให้ผู้อยู่ในความควบคุมของผู้รับใบอนุญาตหรือหนังสือรับรองการแจ้งตลอดจนผู้ได้รับใบอนุญาตหรือหนังสือรับรองการแจ้งเองแต่งกายให้สะอาดเรียบร้อยในเวลาทำการจำหน่าย ทำ ประกอบ ปรุง เก็บ หรือสะสมอาหาร(๖)ห้ามมิให้ผู้รับใบอนุญาตหรือหนังสือรับรองการแจ้งยินยอมให้ผู้ป่วยเป็นโรคเรื้อน คุดทะราดหรือโรคอันน่ารังเกียจ หรือโรคติดต่ออย่างร้ายแรงเข้าไปหรืออาศัยอยู่ในสถานที่ดังกล่าวข้อ ๙ ผู้รับใบอนุญาตหรือหนังสือรับรองการแจ้งตามความในข้อ๖ต้องปฏิบัติตามเงื่อนไขในการใช้และการรักษาสถานที่ตลอดจนของใช้ทั้งมวลรวมทั้งการขนมูลฝอยและสิ่งปฏิกูลออกจากสถานที่ดังกล่าวดังต่อไปนี้(๑)ต้องทำพื้นสถานที่ด้วยวัตถุถาวร นำซึมรั่วหรือขังอยู่ไม่ได้(๒)ต้องทำทางระบายน้ำด้วยวัตถุถาวรให้ไหลลงสู่รางน้ำสาธารณะหรือบ่อน้ำโสโครกได้สะดวกตามความเห็นชอบของเจ้าพนักงานสาธารณสุข(๓)ต้องรักษาเครื่องประกอบในการทำ ประกอบปรุง เก็บหรือสะสมอาหารให้สะอาดเรียบร้อยอยู่เสมอ(๔)ต้องแสดงใบอนุญาตหรือหนังรับรองการแจ้งของตนไว้ในที่เปิดเผยเห็นได้ชัดเจน(๕)ต้องปฏิบัติตามคำแนะนำที่ชอบด้วยการอนามัยของเจ้าพนักงานสาธารณสุข(๖)ต้องใช้เครื่องปกปิดอาหารและภาชนะ หรือเครื่องใช้สำหรับทำ ประกอบ ปรุงเก็บหรือสะสมอาหาร เพื่อกันฝุ่นละอองและแมลงวัน ตลอดถึงแมลง อื่น ๆและต้องรักษาให้สะอาดใช้การได้ดีอยู่เสมอเว้นไว้แต่ได้มีประกาศของเจ้าพนักงานท้องถิ่นว่าสภาพของอาหารนั้นไม่จำเป็นต้องปกปิด(๗)น้ำที่ใช้สำหรับปรุง แช่ ล้างอาหาร หรือน้ำแข็ง หรือล้างภาชนะ ต้องใช้น้ำที่สะอาด(๘)ห้ามมิให้จำหน่ายอาหารหรือน้ำแข็งที่ไม่เป็นการปลอดภัยแก่ผู้บริโภคข้อ ๑๐ ห้ามผู้รับใบอนุญาตหรือหนังสือรับรองการแจ้งซึ่งมีเหตุควรเชื่อว่าเป็นโรคติดต่ออันเจ้าพนักงานสาธารณสุขได้ตรวจปรากฏว่าเป็นพาหะและได้รับแจ้งว่าตนเป็นพาหะของโรคติดต่อมิให้เป็นผู้จำหน่าย ทำประกอบ ปรุง เก็บ หรือสะสมอาหารในสถานที่จำหน่ายอาหารหรือสถานที่สะสมอาหารข้อ ๑๑ ให้ผู้ได้รับใบอนุญาตหรือหนังสือรับรองการแจ้งทำการจำหน่ายอาหารปรุง สำเร็จได้โดยไม่จำกัดเวลาข้อ ๑๒ ถ้าผู้รับใบอนุญาตหรือลูกจ้างของผู้รับใบอนุญาตไม่ปฏิบัติตามความในข้อบังคับนี้เจ้าพนักงานท้องถิ่นมีอำนาจสั่งพักใช้ใบอนุญาตหรือเพิกถอนใบอนุญาตเสียได้แต่การสั่งพักใช้ใบอนุญาตนั้นให้ทำได้ครั้งหนึ่งไม่เกินสิบห้าวันในใบรับแจ้งหรือหนังสือรับรองการแจ้งเจ้าพนักงานท้องถิ่นจะกำหนดเงื่อนไขให้ผู้แจ้งหรือผู้ได้รับหนังสือรับรองการแจ้งปฏิบัติเป็นการเฉพาะรายก็ได้ข้อ ๑๓ ผู้ใดจัดตั้งสถานที่จำหน่ายอาหารหรือสถานที่สะสมอาหารซึ่งมีพื้นที่เกินสองร้อยตารางเมตรโดยไม่ได้รับใบอนุญาตหรือทำการจัดตั้งสถานที่จำหน่ายอาหารหรือสถานที่สะสมอาหารซึ่งมีพื้นที่ไม่เกินสองร้อยตารางเมตร โดยไม่มีหนังสือรับรองการแจ้งมีความผิดตามมาตรา ๗๒ แห่งพระราชบัญญัติสาธารณสุข พ.ศ. ๒๕๓๕ข้อ ๑๔ ผู้ใดฝ่าฝืนไม่ปฏิบัติตามเงื่อนไขในข้อบังคับนี้มีความผิดตามมาตรา๗๓ แห่งพระราชบัญญัติการสาธารณสุข พ.ศ. ๒๕๓๕ข้อ ๑๕ ให้ประธานกรรมการบริหารองค์การบริหารส่วนตำบลหนองบุนนากมีหน้าที่รักษาการให้เป็นไปตามข้อบังคับนี้ประกาศ ณ วันที่ ๒๐ธันวาคม พ.ศ. ๒๕๓๙ทองขาว ประสาทไทยประธานกรรมการบริหารองค์การบริหารส่วนตำบลหนองบุนนาก[เอกสารแนบท้าย]๑.อัตราค่าธรรมเนียมการออกใบอนุญาตท้ายข้อบังคับตำบลหนองบุนนาก เรื่องการควบคุมสถานที่จำหน่ายอาหารและสถานที่สะสมอาหาร พ.ศ. ๒๕๓๙(ดูข้อมูลจากภาพกฎหมาย)ปริยานุช/ผู้จัดทำ๑๔ พฤษภาคม ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๖๖ ง/หน้า ๘๗/๔ พฤษภาคม ๒๕๕๒